wickkiey/tamil-wikipedia-chunked huggingface dataset:
# கூட்டுப் பொறுப்பு

## அரசியலில்

அரசின் கொள்கை முடிவுகளுக்கு *அமைச்சரவைக் குழு*வே கூட்டுப் பொறுப்பானவை. பாராளுமன்ற ஜனநாயக அமைப்புகளைக் கொண்ட சில நாடுகளில், அமைச்சரவைக் குழுவின் உறுப்பினர்களும் அரசாங்க முடிவுகளுடன் உடன்படவில்லை என்றாலும், அவற்றைப் பகிரங்கமாக ஆதரிக்க வேண்டும் என்ற ஒரு மரபு உள்ளது. கருத்து வேறுபாடு அல்லது பகிரங்கமாக எதிர்க்க விரும்பும் அமைச்சரவை உறுப்பினர்கள் தங்கள் பதவிகளில் இருந்து ராஜினாமா செய்ய வேண்டும் அல்லது பணிநீக்கம் செய்யப்படுவார்.  
கூட்டுப் பொறுப்பின் விளைவாக, நாடாளுமன்றத்தில் அரசின் மீது நம்பிக்கையில்லா வாக்கெடுப்பு நிறைவேற்றப்பட்டால் முழு அரசாங்க அமைச்சரவையும் பதவி விலக வேண்டும்.
# கூட்டுப் பொறுப்பு

## சட்டத்தில்

சட்டப்படியான கடமையைப் பொறுத்தவரை இரண்டு அல்லது அதற்கு மேற்பட்ட நபர்கள் பொறுப்பேற்க வேண்டியிருந்தால், அவர்கள் கூட்டாகவும் மற்றும் தனித்தனியாகவும் பொறுப்பேற்க வேண்டும். பொறுப்புகூட்டுப் பொறுப்பின் அளவு அதிகார வரம்புகளுக்குள் மாறுபடும்.
# கூட்டுப் பொறுப்பு

## சமயத்தில்

இயேசுவின் மரணத்திற்கு யூதர்களைக் குறை கூறும் நடைமுறை, கூட்டுப் பொறுப்பின் மிக நீண்ட கால எடுத்துக்காட்டு. இப்பழி இயேசுவின் கால யூதர்கள் மீது மட்டுமின்றி, அடுத்தடுத்த தலைமுறை யூதர்கள் மீதும் சுமத்தப்பட்டது. இந்தப் பழக்கம் மத்தேயு நற்செய்தி 27:25-66 மற்றும் விவிலியத்தின் புதிய சர்வதேச பதிப்பு (New International Version) 25-ல் ஆவணப்படுத்தப்பட்டுள்ளது:
# கூட்டுப் பொறுப்பு

## இதனையும் காண்க

- கூட்டுத் தண்டனை
# வரி மறைப்புப் புகலிடம்

**வரி மறைப்புப் புகலிடம்** (வரி சொர்க்கம் / வரி மறைப்புப் பகுதி) என்பது வெளிநாட்டு நபர்கள் மற்றும் நிறுவனங்களுக்கு குறைந்த அல்லது இல்லாத வரி கட்டுப்பாடுகளை வழங்கும் நாடு அல்லது பிரதேசமாகும். இத்தகைய இடங்களில், வரி விதிப்புகள் மிகக் குறைவாகவோ அல்லது இல்லாதவையாகவோ இருக்கும், மேலும் நிதி ரகசியத்தையும் பாதுகாப்பையும் வழங்குகின்றன.. இது பெரும்பாலும் இழிவான அர்த்தத்தில் பயன்படுத்தப்படும் ஒரு சொல்.
# வரி மறைப்புப் புகலிடம்

## முக்கிய அம்சங்கள்

- குறைந்த வரி விகிதங்கள்: இடர்பாடான வரி விதிப்புகள் அல்லது வரி இல்லாத சூழ்நிலைகள்.
- நிதி ரகசியம்: வங்கி கணக்குகள் மற்றும் சொத்து தகவல்களை வெளிப்படுத்த வேண்டிய அவசியம் இல்லை.
- வெளிநாட்டு முதலீடுகளுக்கு அனுகூலம்: வெளிநாட்டு நபர்கள் மற்றும் நிறுவனங்களுக்கு வரி சலுகைகள்.
- சட்டப்பூர்வமானது: வரி மறைப்புப் புகலிடம் பயன்படுத்துவது சட்டபூர்வமானது, ஆனால் சில நேரங்களில் இது நெறிமுறைகளுக்கு எதிராக இருக்கலாம்.
# தகடூர் கோபி

**தகடூர் கோபி** (*Thagadoor gopi*) என்கிற **த. கோபாலகிருஷ்ணன்** (1 ஜூன் 1976 - 28 ஜனவரி 2018) தருமபுரி குமாரசாமிப்பேட்டையைச் சேர்ந்த ஒரு பொறியாளர் ஆவார்
# தகடூர் கோபி

## கல்வியும் பணியும்

இவர் தன் தொடக்கக் கல்வியை தனது தந்தை பணியாற்றிய பள்ளியிலும் பின் அதியமான் அரசு மேல்நிலைப் பள்ளியில் உயர்நிலைக் கல்வியையும் மேல்நிலைக் கல்வியையும் பயின்றார் பின்னர் ஓசூர் அதியமான் பொறியியற் கல்லூரியில் மின் பொறியியலில் இளநிலை பட்டமும் அண்ணா பல்கலைக்கழகத்தில் தகவல் தொழில்நுட்பத்தில் முதுநிலை பட்டயமும் பெற்றார்
இவர், சென்னை ஹைதராபாத் போன்ற நகரங்களில் உள்ள மென்பொருள் நிறுவனங்களில் பணியாற்றியுள்ளார்
# தகடூர் கோபி

## கணினித் தமிழ்ப் பணிகள்

தகடூர் கோபி உருவாக்கிய தமிழ்க் கருவிகள் பின்வருமாறு
# தகடூர் கோபி

## கணினித் தமிழ்ப் பணிகள்

### அதியமான் எழுத்துரு மாற்றி

இந்த கருவி தமிழ் இணையப் பக்கங்களில் காணப்படும் பல்வேறு எழுத்துருக்கள் குறியேற்றங்களால் ஆன பக்கங்களை ஒருங்குறியில் மாற்றிப் படிக்க உதவும் இதையும் கணினியில் நிறுவத் தேவையில்லை. இதைப் பயன்படுத்த ஓர் உலாவி மட்டுமே போதுமானது. TAB,TAM,TSCII குறியேற்றங்களால் ஆன வலைப் பக்கங்களையும் தினமணி, தினத்தந்தி ஆகிய எழுத்துருவில் அமைந்த வலைப் பக்கங்களையும் ஒருங்குறியில் மாற்றிப் படிக்க முடியும்
# தகடூர் கோபி

## கணினித் தமிழ்ப் பணிகள்

### அதியன் ஃபயர்ஃபாக்ஸ் நீட்சி

இந்த கருவி அதியமான் எழுத்துரு மாற்றியின் ஃபயர்ஃபாக்ஸ் நீட்சி வடிவம் ஆகும். இதன் மூலம் உள்நுழைவு அல்லது கடவுச்சொல் தேவைப்படும் வலைப்பக்கங்களையும் ஒருங்குறிக்கு மாற்றிப் படிக்க முடியும்
# தகடூர் கோபி

## கணினித் தமிழ்ப் பணிகள்

### TABuni TAMuni ஒருங்குறி எழுத்துருக்கள்

பனாசியா நிறுவனம் வெளியிட்ட சில அழகிய எழுத்துருக்களை ஒருங்குறிக்கு மாற்றி அளித்தார்
# தகடூர் கோபி

## கணினித் தமிழ்ப் பணிகள்

### பிற கருவிகள்

ஔவை உரைபேசிச் (text to speech) செயலி, மற்றும் ஃபயர்ஃபாக்ஸ் நீட்சி இதன் மூலம் ஒருங்குறி தமிழ் உரை மற்றும் வலைப்பக்கங்களை ஒலி வடிவில் மாற்றிக் கேட்கலாம்.
# தகடூர் கோபி

## மறைவு

தகடூர் கோபி 28 ஜனவரி 2018 இல் மாரடைப்பால் காலமானார்
# அம்மோனியம் புரோமேட்டு

**அம்மோனியம் புரோமேட்டு** (*Ammonium bromate*) என்பது NH<sub>4</sub>BrO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# அம்மோனியம் புரோமேட்டு

## தயாரிப்பு

அம்மோனியம் குளோரைடுடன் சோடியம் புரோமேட்டின் குளிர்ந்த கரைசல்களை ஒன்றாகச் சேர்த்து வடிகட்டுவதன் மூலம் அம்மோனியம் புரோமேட்டை உருவாக்கலாம்:  
::NH4Cl + NaBrO<sub>3</sub> -> NH<sub>4</sub>BrO<sub>3</sub> + NaCl
# அம்மோனியம் புரோமேட்டு

## இயற்பியல் பண்புகள்

அம்மோனியம் புரோமேட்டு நிறமற்ற படிகங்களாக உருவாகிறது. தண்ணீரில் நன்றாகக் கரையும். ஆனால் எத்தனாலில் மிகச்சிறிதளவு கரையும்.  
அம்மோனியம் புரோமேட்டு வெடிக்கும் தன்மை கொண்டதாகும்.
# அம்மோனியம் புரோமேட்டு

## வேதியியல் பண்புகள்

அம்மோனியம் புரோமேட்டு என்பது மிகவும் நிலையற்ற சேர்மமாகும். −5 °செல்சியசு வெப்பநிலையில் மெதுவாக சிதைவடையும். 54 °செல்சியசு வெப்பநிலையில் வெடிக்கும். சிதைவு பின்வருமாறு தொடர்கிறது:  
::NH<sub>4</sub>BrO<sub>3</sub> -> NH<sub>4</sub>NO<sub>3</sub> + 2 Br<sub>2</sub> + O<sub>2</sub> + N<sub>2</sub>O + 6 H<sub>2</sub>O
::NH<sub>4</sub>BrO<sub>3</sub> -> N<sub>2</sub> + Br<sub>2</sub> + O<sub>2</sub> + 4 H<sub>2</sub>O  
கால்சியம் குளோரைடு கொண்ட உலர்த்திகளில் சேமிக்கப்படும் போது அம்மோனியம் புரோமேட்டு கணிசமாக சிதைவடைகிறது. நிறம் மஞ்சள் நிறமாகவும் பின்னர் சிவப்பு பழுப்பு நிறமாகவும் மாறுகிறது.
# உஜ்ஜால் பூயான்

**உஜ்ஜால் பூயான்** (*Ujjal Bhuyan*) (பிறப்பு: ஆகத்து 2,1964) இந்திய உச்ச நீதிமன்றத்தின் நீதிபதி ஆவார். இவர் தெலுங்கானா உயர்நீதிமன்றத்தின் முன்னாள் தலைமை நீதிபதி ஆவார். தெலுங்கானா உயர் நீதிமன்றம், பம்பாய் உயர் நீதிமன்றம் மற்றும் குவகாத்தி உயர் நீதிமன்றம் ஆகியவற்றில் நீதிபதியாக பணியாற்றியுள்ளார்.
# உஜ்ஜால் பூயான்

## தொழில் வாழ்க்கை

பூயான் 1964 ஆகத்து 2 அன்று குவகாத்தியில் பிறந்தார். இவர் தனது பள்ளிப்படிப்பை குவகாத்தியில் உள்ள டான் பாஸ்கோ உயர்நிலைப் பள்ளியில் முடித்தார், மேலும் குவகாத்தியின் காட்டன் கல்லூரியில் படித்தார். குவகாத்தியில் உள்ள அரசு சட்டக் கல்லூரியில் சட்ட இளங்கலைப் பட்டமும், குவகாத்தி பல்கலைக்கழகத்தில் சட்ட முதுகலைப் பட்டமும் பெற்றார். மார்ச் 20,1991 அன்று, இவர் அசாம், நாகாலாந்து, மேகாலயா, மணிப்பூர், திரிபுரா, மிசோராம் மற்றும் அருணாச்சல பிரதேசத்தின் வழக்குரைஞர் கழகத்தில் சேர்ந்தார். செப்டம்பர் 6,2010 அன்று, இவர் குவகாத்தி உயர் நீதிமன்றத்தால் மூத்த வழக்கறிஞராக நியமிக்கப்பட்டார். இவர் 21 சூலை 2011 அன்று அசாமின் கூடுதல் மாநிலத் தலைமை வழக்கறிஞராக நியமிக்கப்பட்டார். இவர் அக்டோபர் 17,2011 அன்று குவகாத்தி உயர்நீதிமன்றத்தின் கூடுதல் நீதிபதியாக உயர்த்தப்பட்டு, மார்ச் 20,2013 அன்று நிரந்தர நீதிபதியாக நியமிக்கப்பட்டார். இவர் அக்டோபர் 3,2019 அன்று பம்பாய் உயர் நீதிமன்றத்தின் நீதிபதியாக இடமாற்றம் செய்யப்பட்டார். தொடர்ந்து, இவர் அக்டோபர் 22,2021 அன்று தெலங்காணா உயர்நீதிமன்றத்தின் நீதிபதியாக இடமாற்றம் செய்யப்பட்டார். இவர் 28 சூன் 2022 அன்று தெலங்காணா உயர்நீதிமன்றத்தின் தலைமை நீதிபதியாக உயர்த்தப்பட்டார். இவர் 14 சூலை 2023 அன்று இந்திய உச்ச நீதிமன்றத்தின் நீதிபதியாக நியமிக்கப்பட்டார்.
# அம்மோனியம் பெர் அயோடேட்டு

**அம்மோனியம் பெர் அயோடேட்டு** (*Ammonium periodate*) என்பது NH<sub>4</sub>IO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# அம்மோனியம் பெர் அயோடேட்டு

## தயாரிப்பு

பெர் அயோடிக் அமிலம் மற்றும் அம்மோனியா கரைசலின் வினையால் அம்மோனியம் பெர் அயோடேட்டு உருவாகிறது:
::HIO<sub>4</sub> + NH<sub>4</sub>OH -> NH<sub>4</sub>IO<sub>4</sub> + H<sub>2</sub>O
# அம்மோனியம் பெர் அயோடேட்டு

## இயற்பியல் பண்புகள்

அம்மோனியம் பெர் அயோடேட்டு சேர்மம் I41/a என்ற இடக்குழுவில் a = 0.5938 நானோமீட்டர், c = 1.2790 நானோமீட்டர், Z = 4 என்ற அணிக்கோவை அளவுருக்களுடன் நாற்கோண படிக அமைப்பில் நிறமற்ற படிகங்களாக உருவாகிறது.  
தண்ணீரில் மிகக் குறைவாகவே கரையும். சூடாக்கப்படும்போது வெடிக்கும். பகுப்பாய்வு வேதியியலில் ஒரு ஆக்சிசனேற்ற முகவராகப் பயன்படுத்தப்படுகிறது.
# நாகேந்திரநாத் பாசு

**நாகேந்திரநாத் பாசு** (*Nagendranath Basu*) (ஜூலை 6,1866-அக்டோபர் 11,1938) ஓர் தொல்லியலாளரும், கலைக்களஞ்சியலாளரும், காயஸ்த ஆர்வலரும் மற்றும் வங்காளத்தின் தேசியவாத சமூக வரலாற்றாசிரியரும் ஆவார்.
# நாகேந்திரநாத் பாசு

## இளமை வாழ்க்கை

நாகேந்திரநாத் வங்காள மாகாணத்தின் ஹூக்லி மாவட்டத்தில் (மேற்கு வங்காளத்திலுள்ள ஓர் மாவட்டம்) அமைந்துள்ள மாகேசு கிராமத்தில் பிறந்தார். இவர் ஒரு வங்காள காயஸ்தா குடும்பத்தில் பிறந்தவர். இவர் இசைக்கலைஞர் அசுதோஷ் தேவின் சகோதரியான தாரினியின் கொள்ளுப் பேரன் ஆவார்.
# நாகேந்திரநாத் பாசு

## காயஸ்த சபை

1902இல் பாசு காயஸ்த சபையை நிறுவினார். அமைப்பின் “*காயஸ்த பத்திரிக்கா*” என்ற பத்திரிக்கையில் பாசு எழுதினார், அங்கு இவர் ‘காயஸ்தர்’ என்ற வார்த்தையை தனித்துவமான நடைமுறைகளைக் கொண்ட நான்கு சிறிய அலகுகளைக் கொண்ட மாறுபட்ட சாதியைக் குறிக்கப் பயன்படுத்தினார்.
# நாகேந்திரநாத் பாசு

## தொழில் வாழ்க்கை

### தொல்லியல் மற்றும் சேகரிப்பாளர்

நாகேந்திரநாத், ஒடிசாவின் மயூர்பஞ்சு மாவட்டத்தில் ஒடிய அரசில் நில அளவையாளராக இருந்தார். அலுவல் நிமித்தமாக தொல்லியல் எச்சங்களை ஆராய பரவலாக பயணம் செய்து ஏராளமான சிற்பங்கள், நாணயங்கள் மற்றும் கல்வெட்டுகளை தொகுத்தார். இந்த பயணங்களில் பெரும்பாலானவை சுய நிதியுதவியுடன் செய்யப்பட்டன. ஒரு சில ஆராய்சிக்கு பங்கியா சாகித்ய பரிசத் என்ற அமைப்பு உதவியது.  
பாசு பண்டைய கையெழுத்துப் பிரதிகளின் வங்காளம், சமசுகிருதம் மற்றும் ஒடியா மொழிகளில், பெரும்பாலும் தெரு விற்பனையாளர்களிடமிருந்து ஒரு பெரிய தொகுப்பைப் பெற்றார். மேலும் கொல்கத்தா பல்கலைக்கழகத்தின் வங்காளத் துறையில் அதன் நூலகத்தைத் தொடங்கவும் உதவினார்.
# நாகேந்திரநாத் பாசு

## தொழில் வாழ்க்கை

### இலக்கியம்

பாசு தனது இலக்கிய வாழ்க்கையை கவிதைகள் மற்றும் புதினங்களுடன் தொடங்கினார். ஆனால் விரைவில் தொகுப்புப் பணிகளில் விரிவாக ஈடுபட்டார்.  
பல சமகால வங்காள எழுத்தாளர்களின் ஆசிரியராகவும் பணியாற்றிய இவர் ஜெயானந்தாவின் சைதன்யா மங்களா, ரகுநாத் பகவத் ஆச்சார்யாவின் கிருஷ்ண பிரேமா தரங்கினி, பங்கியா சாகித்ய பரிஷத் வழியாக காசி-பரிக்ரமா போன்ற சமகால வங்காளப் புத்தகங்களை வெளியிட்டார். நாகேந்திரநாத் பாசு பாடநூல் குழுவிற்கும் பரிந்துரைக்கப்பட்டார்.
# கிலானி

**கிலானி** (खिलानि, Khilāni) என்பது ரிக்வேதத்தில் ஏற்கப்படாத பாடல்களின் தொகுப்பாகும். இவை பாசுகலில் பதிவு செய்யப்பட்டுள்ளன, ஆனால் சகாவில் பதிவு செய்யப்படவில்லை. இவை ரிக் வேதத்தில் பிற்காலத்தில் சேர்க்கப்பட்டவையாகும். ஆனால் இது வேத சமஸ்கிருத "மந்திர" காலத்தைச் சேர்ந்தது. கிலானி பாடல்களில் *ஸ்ரீ சூக்தம்* இடம் பெற்றுள்ளது*.* ஆரம்பகால குரு இராச்சியத்தின் புத்தாண்டு விழாவான *மகாவிரத* விழாவிற்கான *குந்தாப* பாடல்கள் ஆகியவையும் இடம் பெற்றுள்ளன.
# காய்காட்டா சட்டமன்றத் தொகுதி

**காய்காட்டா சட்டமன்றத் தொகுதி** (Gaighata Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. காய்காட்டா, பங்காவ் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# காய்காட்டா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | சண்டிபரா மித்ரா | rowspan=2 | இந்திய தேசிய காங்கிரசு |
| 1972 |  |  |  |
| 1977 | காந்தி சந்திர பிசுவாசு | rowspan=3 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 |  |  |  |
| 1991 | பபி பானர்ஜி | இந்திய தேசிய காங்கிரசு |  |
| 1996 | மன்மோத் ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 2001 | சோதி பிரியா மாலிக் | rowspan=4 | அகில இந்திய திரிணாமுல் காங்கிரசு |
| 2006 |  |  |  |
| 2011 | மஞ்சுள் கிருசுணா தாக்கூர் |  |  |
| 2016 | புலின் பிகாரி ராய் |  |  |
| 2021 | சுப்ரதா தாக்கூர் | பாரதிய ஜனதா கட்சி | } |
# விக்கிப்பீடியா:முதற்பக்கக் கட்டுரைகள்/மே 4, 2025

<div id="mp-tfa-img">  
</div>
**சீனா** கிழக்காசியாவில் உள்ள ஒரு நாடாகும். இது அதிகாரபூர்வமாக சீன மக்கள் குடியரசு என்று அழைக்கப்படுகிறது. 140 கோடிக்கும் அதிகமான மக்கள் தொகையுடன் இந்தியாவுக்குப் பிறகு உலகின் இரண்டாவது மிக அதிக மக்கள் தொகை கொண்ட நாடு இதுவாகும். ஐந்து நேர வலயங்களுக்குச் சமமாக சீனா விரிவடைந்துள்ளது. 14 நாடுகளுடன் நில எல்லைகளைக் கொண்டுள்ளது. கிட்டத்தட்ட 96 இலட்சம் சதுர கிலோமீட்டர்கள் பரப்பளவுடன் மொத்த நிலப்பரப்பளவில் உலகின் மூன்றாவது மிகப் பெரிய நாடு இதுவாகும். இந்நாடானது 33 மாகாண நிலைப் பிரிவுகள், 22 மாகாணங்கள், ஐந்து சுயாட்சிப் பகுதிகள், நான்கு மாநகராட்சிகள் மற்றும் இரண்டு பகுதியளவு சுயாட்சியுடைய சிறப்பு நிர்வாகப் பகுதிகளாகப் பிரிக்கப்பட்டுள்ளது. பெய்சிங் இந்நாட்டின் தலைநகரம் ஆகும். **மேலும்...**
---
<div id="mp-tfa-img">  
</div>
**சர்வோதயக் கல்வி** என்பது அறிவும் உழைப்பும் தனித்தனியானவை அல்ல என்பதைக் கூறும் ஒரு கொள்கையாகும். இந்தக் கல்வியியல் கொள்கையின் அடிப்படையில் அதே பெயரில் ஒரு கல்விப் பாடத்திட்டத்தை மகாத்மா காந்தி ஊக்குவித்தார். இந்தச் சொற்றொடர் 'அனைவருக்கும் அடிப்படைக் கல்வி' என மொழிபெயர்க்கப்படுகிறது. இது ஆங்கிலக் கல்வி முறை, காலனித்துவத்துடன் காந்திக்கு ஏற்பட்ட அனுபவத்திலிருந்து உருவாக்கப்பட்டது. காந்தியக் கல்வி முறையானது குழந்தைகள் தங்கள் கைவண்ணத்தையும் கற்பனைத் திறனையும் காட்டும் தொழில் பட்டறைகளை அறிமுகம் செய்யும் கல்வியாக இருந்தது. **மேலும்...**
# விக்கிப்பீடியா:முதற்பக்கக் கட்டுரைகள்/பரிந்துரைகள்/மேம்பாடு தேவை 2025

### மேம்பாடு தேவைப்படும் பயனர் பரிந்துரைகள்

- மார்சல் யேக்கப்சு - விரிவாக்கம் தேவை
- பாத்தூர் நடராசர் சிலை மீட்பு வழக்கு - கட்டுரையில் ஒரு படம் இருக்க வேண்டும் அல்லது படம் இணைக்கத்தக்க கட்டுரையாக இருக்க வேண்டும்.
- மூன்றாம் தூத்மோஸ் - விரிவாக்கம் தேவை
- உய்குர் இனப்படுகொலை - விரிவாக்கம் தேவை
- சேர் சா சூரி - சில பகுதிகள் தமிழாக்கம் செய்யப்பட வேண்டியுள்ளது- தற்போது தமிழாக்கம் செய்யப்பட்டுவிட்டது. கிருஷ்ணமூர்த்தி (பேச்சு) 12:10, 18 திசம்பர் 2025 (UT
- விராட் கோலி - விரிவாக்கம்/இற்றை தேவை
- எசுபார்டியேட் - குறைந்தது 5 மூலங்கள் வேண்டும்
- கிமு 5 ஆம் நூற்றாண்டில் கிரேக்கம் - குறைந்தது 5 மூலங்கள் வேண்டும்
- தூந்திரம் - கவனிக்க:எஸ். பி. கிருஷ்ணமூர்த்தி - ஆங்கில விக்கிப்பீடியா கட்டுரையில் உள்ள கூடுதல் தகவலைச் சேர்த்து கட்டுரையை இன்னும் கொஞ்சம் விரிவாக்கினால் நன்றாக இருக்கும். நன்றி. --இரவி (பேச்சு) 14:48, 23 ஏப்ரல் 2025 (UTC)
- :தற்போது கூடுதல் தகவல்களைச் சேர்த்து விரிவாக்கியுள்ளேன். கிருஷ்ணமூர்த்தி (பேச்சு) 11:09, 18 திசம்பர் 2025 (UTC)
# லங்கேஷ் பத்திரிகே

***லங்கேஷ் பத்திரிகே*** (*Lankesh Patrike*) என்பது கருநாடகத்தின் பெங்களூரிலிருந்து வெளியாகும் ஒரு கன்னட வார இதழாகும்.  
மகாத்மா காந்தி வெளியிட்ட *ஹரிஜன்* என்ற செய்தித்தாளின் மாதிரியில், 1980 ஆம் ஆண்டு பி. லங்கேஷ் இந்த வார இதழைத் தொடங்கினார். வார இதழ் அதன் கொள்கைகளுக்கு உண்மையாக இருந்து ஒரு விளம்பரத்தை கூட வெளியிடாடாமல், எந்த விளம்பர வருவாயையும் ஈட்டாமல், கடந்த 37 ஆண்டுகளாக தன் வாசகர்களின் சந்தாவினால் மட்டுமே நீடித்து வருகிறது.  
இந்த வார இதழ் இந்திய சமூகத்தில் ஒடுக்கப்பட்டவர்கள், தலித்துகள், பெண்கள், விளிம்பிநிலை மக்கள் ஆகியோருக்கான ஒரு தளமாக இருக்க வேண்டும் என்ற நோக்கத்தைக் கொண்டுள்ளது. இந்தப் பிரிவினரின் குரலாக வளர்ந்து இதழியில் துறையில் ஒரு வணிக குறியீடாக ஆனது. *ரைதர சலுவலி* (விவசாயிகள் போராட்டம்), தலித் இயக்கம் மற்றும் இதழின் நிறுவனர் பி. லங்கேஷ் தொடங்கிய கோகாக் இயக்கம் ஆகியவற்றில் இதழ் முக்கியப் பங்கு வகித்தது. லங்கேஷ் 1980 ஆண்டு முதல் 2000 ஆம் ஆண்டு அவர் இறக்கும் வரை இதழை வழிநடத்தினார். இதழ் அதன் உச்சத்தில், வாராந்திரம் 2.5 மில்லியன் வாசகர்களைக் கொண்டிருந்தது, 4.5 இலட்சம் பிரதிகள் விற்பனை ஆனது.  
லங்கேஷ் பத்திரிகே கன்னட இலக்கிய உலகிற்கு பல புதிய எழுத்தாளர்களை அறிமுகப்படுத்தியது. அவர்களில் பி. டி. லலிதா நாயக், வைதேகி பி. எம். ரஷீத், சாரா அபுபக்கர், பானு முஷ்டாக், ஆகியோர் பின்னர் எழுத்தாளர்களாக பாராட்டுகளைப் பெற்றனர்.
# லங்கேஷ் பத்திரிகே

## 1980–2000: பி. லங்கேஷ்

சாகித்திய அகாதமி விருது பெற்ற எழுத்தாளர் *பி. லங்கேஷ்* 1980 முதல் 2000 ஆம் ஆண்டு தான் இறக்கும் வரை *லங்கேஷ் பத்திரிக்கையின்* நிறுவனர் மற்றும் ஆசிரியராக இருந்தார். 1980 ஆம் ஆண்டு பெங்களூர் பல்கலைக்கழகத்தில் ஆங்கில உதவிப் பேராசிரியராக இருந்த லங்கேஷ் தனது வேலையை விட்டுவிட்டு, கன்னடத்தின் முதல் சிற்றிதழான *லங்கேஷ் பத்திரிகே*யைத் தொடங்கினார், இது கன்னட பண்பாடு, அரசியல் போன்றவற்றில் பெரும் தாக்கத்தை ஏற்படுத்தியது.<sup>&#x5B; *<span title="This claim needs references to reliable sources. (December 2019)">மேற்கோள் தேவை</span>* &#x5D;</sup>  
தீவிர சோசலிஸ்ட்டும், லோகியாவாதியுமான லங்கேஷ், தன் *லங்கேஷ் பத்திரிக்கையைத்* தொடங்குவதற்கு முன்பு, தன் சோசலிச நண்பர்களான ராம்தாஸ், தேஜஸ்வியுடன் சேர்ந்து, கருநாடகம் முழுவதும் சுற்றுப்பயணம் செய்து, தங்கள் புதிய சோசலிசக் கட்சிக்கு வாக்குசேகரிக்க மக்களைத் திரட்டினார். இந்தப் பயணத்தில்தான், கருநாடகத்தின் தொலைதூரப் பகுதிகளுக்கு சென்ற அவர் , ஏழைகள் மற்றும் தலித்துகளின் துயரங்களைப் புரிந்துகொள்ளக் கண் திறப்பாக அமைந்தது, மேலும் ஒரு எழுத்தாளராகவும், அறிவுஜீவியாகவும் சமூகத்தின் மீதான தனது பொறுப்பை உணர வைத்தது என்று அவர் தனது தலையங்கங்களில் ஒன்றில் நினைவு கூர்ந்தார்.<sup>&#x5B; *<span title="This claim needs references to reliable sources. (December 2019)">மேற்கோள் தேவை</span>* &#x5D;</sup>  
இதையே இந்த வார இதழ் தனது பணியாகக் கொண்டது. 25 ஆண்டுகளாக இதழுடன் தொடர்புடைய லங்கேசின் மகன் இந்திரஜித் லங்கேஸ் நிருவாக ஆசிரியராக கொண்டு இயங்கி வந்தது.<sup>&#x5B; *<span title="This claim needs references to reliable sources. (December 2019)">மேற்கோள் தேவை</span>* &#x5D;</sup>
# லங்கேஷ் பத்திரிகே

## பி. லங்கேஷ் இறந்த பிறகு

பி. லங்கேஷின் மரணத்திற்குப் பிறகு, அவரது மகன் இந்திரஜித் லங்கேஷ் இதழின் உரிமையாளராகவும், நிருவாக ஆசிரியராகவும், வெளியீட்டாளராகவும் இருந்தார். அதே நேரத்தில் அவரது மகள் கௌரி லங்கேஷ் இதழின் ஆசிரியர் பெறுப்பை ஏற்றிருந்தார். சிறிது காலத்திற்குப் பிறகு, கௌரிக்கும் இந்திரஜித்க்கும் இடையே இதழின் சித்தாந்தம் தொடர்பாக கருத்து வேறுபாடுகள் ஏற்பட்டன. 2005 பெப்ரவரியில், உடன்பிறப்புகள் ஒருவருக்கொருவர் பகிரங்கமாக குற்றச்சாட்டுகளைக் கூறிக்கொண்டனர். கௌரி இதழ் மூலம் நக்சலிசத்தை ஊக்குவித்ததாக இந்திரஜித் குற்றம் சாட்டினார் கௌரி இந்த குற்றச்சாட்டுகளை மறுத்து , இந்திரஜித் தனது சமூக செயல்பாட்டை எதிர்த்ததாகக் கூறினார். பின்னர் *லங்கேஷ் பத்திரிகேயை* விட்டு வெளியேறிய கௌரி, தன் சகோதரர் தன்னை மிரட்டியதாக புகார் அளித்தார். விசாரணையின் பின்னர் இது ஒரு தவறான குற்றச்சாட்டு என்று கூறி காவல்துறையினர் அறிக்கை வெளியிட்டனர். இந்திரஜித் லங்கேசுக்கு ஆதரவாக நீதிமன்றம் உத்தரவை பிறப்பித்தது. *கௌரி லங்கேஷ் பத்திரிகே* என்ற பெயரில் தானே சொந்தமாக கன்னட வார இதழைத் தொடங்கினார். இந்துசமயத்திற்கு எதிராக கருத்துகளைக் கூறிவருவதாக கூறி 2017, செப்டம்பர், 5, அன்று, கௌரி, ராஜராஜேஸ்வரி நகரில் உள்ள அவரது வீட்டில், அடையாளம் தெரியாத தாக்குதல்தாரிகளால் சுட்டுக் கொல்லப்பட்டார். அதற்கு முன்பே அவரது கருத்துக்களுக்காக பல கொலை மிரட்டல்கள் வந்தன.
# இலங்கையின் நீதித்துறை

**இலங்கையின் நீதித்துறை** (*Judiciary of Sri Lanka*) என்பது இலங்கையில் நீதி நிர்வாகத்திற்குப் பொறுப்பான குடிமை, குற்றவியல் நீதிமன்றங்கள் ஆகும். இலங்கையின் அரசியலமைப்பு நீதிமன்றங்களை பாரம்பரிய அதிகாரப் பிரிவினைக் கட்டமைப்பிற்குள் சுயாதீனமான நிறுவனங்கள் என்று வரையறுக்கிறது. இவை ஆங்கில பொதுச் சட்டம், உரோமன்-டச்சு குடிமைச் சட்டம், மற்றும் மரபுசார் சட்டம் ஆகியவற்றின் கலவையான இலங்கைச் சட்டத்தைப் பயன்படுத்துகின்றன; மேலும் அவை இலங்கை நாடாளுமன்றத்தின் 1978 ஆம் ஆண்டு எண் 02 நீதித்துறைச் சட்டத்தின் கீழ் நிறுவப்பட்டுள்ளன.  
நீதித்துறையில் மீயுயர் நீதிமன்றம், மேல்முறையீட்டு நீதிமன்றம், உயர் நீதிமன்றம், மாவட்ட நீதிமன்றம், நீதிவான் நீதிமன்றம், முதன்மை நீதிமன்றங்கள் ஆகியவை உள்ளன. கடுமையான குற்றங்களுக்கான விசாரணைகளை ஒரு நடுவர் மன்றத்தின் முன் நடத்துவதற்கான ஏற்பாடுகள் இருந்தாலும், தற்போது அனைத்து வழக்குகளும் தொழில்முறை நீதிபதிகள் முன் விசாரிக்கப்படுகின்றன.
# நனிசைவவியல்

**நனிசைவவியல்** அல்லது **நனிசைவப் படிப்பு** (*Vegan studies*) அல்லது **நனிசைவக் கோட்பாடு** (*vegan theory*) என்பது நனிசைவம் குறித்த கல்வியாகும். மனிதம்சார் மற்றும் சமூக அறிவியலுக்குள் வரும் இது நனிசைவச் சிந்தனையை ஒரு அடையாளக் கல்வியாகவும் சித்தாந்தக் கல்வியாகவும் பயிலச்செய்து நனிசைவத்தைப் பற்றியும் இலக்கியம், கலைத்துறைகள், சமூகக் கலாச்சாரம், ஊடகங்கள் ஆகியவற்றில் அதன் சித்தரிப்பைப் பற்றியும் ஆராயும் ஒரு கல்வித்துறையாகும். இச்சொல்லின் குறுகிய பயன்பாட்டில், நனிசைவவியல் என்பது நனிசைவத்தை ஒரு "சிந்தனை மற்றும் எழுத்து" முறையிலும் "விமர்சன வழிமுறையாகவும்" நிறுவ முயலும் ஒரு கல்வித்துறையாகும்.  
பல்வேறு துறைகளோடு ஒன்றுபட்டு செயற்படவல்ல நனிசைவவியல் விலங்குகளின் பண்ட அந்தஸ்து, ஊன்வாதம், சுற்றுச்சூழல் பெண்ணியத்துடனான (ecofeminism) நனிசைவம், நிறப் பகுப்புடனான (race) நனிசைவம், மற்றும் காலநிலை மாற்றத்தில் விலங்கு வளர்ப்பின் பங்கு உள்ளிட்ட பிரச்சினைகளைப் பற்றிப் பிரதானமாக விவாதிக்கின்றது. சீரிய விலங்குக் கல்வியியலோடு நெருங்கியத் தொடர்புடைய நனிசைவக் கல்வியியலானது, சீரிய நிறக் கோட்பாடு (critical race theory), சுற்றுச்சூழல் கல்வியியல் மற்றும் சூழலியல் திறனாய்வு, பெண்ணியக் கோட்பாடு, பின்காலனித்துவம், பின்மனிதத்துவம், கோணல் கோட்பாடு எனப் பல்வேறு துறைகளாலும் தகவல் பரிமாற்றத்திற்கு உட்பட்டதாகவும் பல்வேறு அனுபவ மற்றும் கோட்பாடு ரீதியான ஆராய்ச்சி முறைகளை உள்ளடக்கியதாகவும் விளங்குகிறது.  
முதன்முதலில் 2010-களில் கல்வித்துறையில் நுழையத் துவங்கிய நனிசைவவியல், 2015-ஆம் ஆண்டு லாரா ரைட் என்ற ஐக்கிய அமெரிக்க அறிஞரால் முறையான படிப்புத் திட்டமாக முன்மொழியப்பட்டது.
# நனிசைவவியல்

## தரவுகள்

### சுட்டப்பட்ட தரவுகள்

-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
# 2003 மும்பை குண்டுவெடிப்புகள்

**2003 மும்பை கார் குண்டுவெடிப்புகள்** (*25 ஆகஸ்டு 2003 Mumbai bombings*), இந்தியாவின் மும்பை பெருநகரத்தில் சுற்றுலாப் பயணிகள் மற்றும் மக்கள் நடமாட்டம் அதிகம் உள்ள இந்தியாவின் நுழைவாயில் மற்றும் சாவேரி பஜார் எனும் நகைக்கடைகள் நிறைந்த பகுதிகளில் 25 ஆகத்து 2023 அன்று பாகிஸ்தானின் லஷ்கர்-ஏ-தொய்பா அமைப்பின் தீவிரவாதிகளான முகமது அனீப் சையது, அவன் மனைவி பமீதா சையது மற்றும் அஸ்ரப் அன்சாரி ஆகியோர் நடத்திய இரட்டை கார் குண்டி வெடிப்புகளாகும். இக்குண்டு வெடிப்புகளில் 54 பேர் கொல்லப்பட்டனர் மற்றும் 244 பேர் படுகாயமடைந்தனர்.  
31 ஆகத்து 2003 அன்று குண்டு வெடிப்புகளுக்கு காரணமானவர்கள் சந்தேகிக்கப்பட்ட லஷ்கர்-ஏ-தொய்பா அமைப்பின் தீவிரவாதிகளான முகமது அனீப் சையது, அவன் மனைவி பமீதா சையது மற்றும் அஸ்ரப் அன்சாரி ஆகியோரை காவல்துறை பயங்கரவாதச் செயல்களைத் தடை செய்யும் சட்டத்தின் கீழ் கைது செய்து, விசாரணை நடத்தி, நீதிமன்றத்தில் குற்றப் பத்திரிக்கை தாக்கல் செய்தனர். பொடா சிறப்பு நீதிமன்றம் மேற்படி மூன்று திவீரவாதிகளுக்கு, ஆகஸ்டு 2009ல் மரண தண்டனை விதித்து தீர்ப்பு வழங்கியது. இத்தீர்ப்பை மும்பை உயர் நீதிமன்றம் உறுதி செய்தது.
# ஆர். எஸ். கரே

**ஆர். எஸ். கரே** (*R. S. Khare*) (பிறப்பு 1936, உத்தரப் பிரதேசம், இந்தியா) ஓர் சமூக-கலாச்சார மானுடவியலாளர் ஆவார். இவர் அமெரிக்காவின் வர்ஜீனியா பல்கலைக்கழகத்தில் மானிடவியல் பேராசிரியராக உள்ளார். இவர் இந்தியாவின் மாறிவரும் சமூகம், மதங்கள், உணவு முறைகள் மற்றும் அரசியல் கலாச்சாரங்களை படிப்பதற்கும், சமகால இந்திய பாரம்பரிய மற்றும் நவீன கலாச்சார சொற்பொழிவுகளின் பாதைகளைப் பின்பற்றுவதற்கும் அறியப்படுகிறார். இவரது மானுடவியல், இந்தியா-மேற்கு கலாச்சார, மத-தத்துவ மற்றும் இலக்கிய வேறுபாடுகள் மற்றும் வேறுபாடுகளைக் கடந்து பகுத்தறிவுப் பாலங்களை விரிவுபடுத்த முயற்சித்துள்ளது..
# ஆர். எஸ். கரே

## தொழில் வாழ்க்கை

இந்தியாவின் இலக்னோ பல்கலைக்கழகத்தில் சமூக-கலாச்சார மானுடவியலில் முதுகலைப் பட்டமும் (1957) மற்றும் முனைவர் பட்டமும் (1962) பெற்றார். இவரது முனைவர் கள ஆராய்ச்சி (1958–61) இலக்னோ அருகிலுள்ள ஒரு தாழ்த்தப்பட்ட சாதி கிராமத்தில் சுகாதாரம் மற்றும் சுகாதாரப் பிரச்சினைகளுடன் உள்ளூர் சடங்கு தூய்மை-மாசுபடுத்தும் நடைமுறைகள் கொண்டிருந்த உறவுகளைப் பற்றியது. இலக்னோவின் மரபுவழி கன்யாகுப்ஜ பிராமணர்கள் எவ்வாறு நவீனமயமாக்கப்பட்டனர் என்பதை இவர் அதே நேரத்தில் ஆய்வு செய்தார். கரே 1972 ஆம் ஆண்டில் ரேபரலியில் இந்திய உணவு, உறவினர் மற்றும் சடங்கு முறைகளின் மதிப்பு-நடைமுறை கட்டமைப்புகளுக்கான கூடுதல் களப்பணிகளைச் செய்தார்.
# நாக பஞ்சமி (தொலைக்காட்சித் தொடர்)

**நாக பஞ்சமி** என்பது விஜய் தொலைக்காட்சியில் 2 சூன் 2025ஆம் ஆண்டு முதல் திங்கள் முதல் சனி வரை இரவு 9 மணிக்கு ஒளிபரப்பான இசை குடும்பக் கதை பின்னணியை கொண்ட தொலைக்காட்சி நாடகத் தொடர் ஆகும். இந்தத் தொடர் வங்காளி மொழி தொடரான 'போட்டால் குமார் கான்வலா' எனும் தொடரின் மறு ஆக்கம் ஆகும்.  
இந்தத் தொடரை தாய் செல்வம் என்பவர் இயக்க, ரச்சிதா மகாலட்சுமி, ராஜ் வெங்கட், போன்ற பலர் நடித்துள்ளார்கள். இசை அமைப்பாளர் எம். ஜெயச்சந்திரன் இந்தத் தொடருக்குப் பின்னணி இசை அமைத்துள்ளார்.
# குடும்ப ஒளிப்படவியல்

**குடும்ப ஒளிப்படவியல்** *(Family photography)* என்பது, குடும்ப உறுப்பினர்களின் அன்றாட வாழ்க்கை நிகழ்வுகள், பண்டிகைகள், மற்றும் பிற முக்கியமான நிகழ்வுகளைப் ஒளிப்படம் பிடித்து, அவற்றைச் சேகரித்து, எதிர்கால சந்ததியினருக்குப் பதிவு செய்யும் ஒரு முறையாகும். இது ஒரு தனிப்பட்ட குடும்பத்தின் வரலாறு மற்றும் கலாச்சாரத்தை விவரிக்கும் ஒரு வழியாகவும் பயன்படுகிறது.  
குடும்ப ஒளிப்படவியலில், நொடிப்பொறி ஒளிப்படவியலும் கையாளப்படுகின்றன. இது குடும்ப உறுப்பினர்கள், நண்பர்கள், செல்லப்பிராணிகள், பிள்ளைகள் விளையாடுவது போன்ற அன்றாட நிகழ்வுகளைப் படம்பிடித்து, ஒரு குடும்பத்தின் நினைவுகளைப் பதிவு செய்யும் ஒரு முறையாகவும் உள்ளது.
# குடும்ப ஒளிப்படவியல்

## முக்கிய கூறுகள்

குடும்ப ஒளிப்படங்கள், குடும்பத்தின் வரலாறு, மரபுகள், மற்றும் கலாச்சாரத்தை விவரிக்கும் ஒரு முக்கிய வழியாகும். மேலும் எதிர்கால சந்ததியினருக்கு அவர்களின் முன்னோடிகள் மற்றும் குடும்பத்தின் வரலாறு பற்றிய ஒரு புரிதலை வழங்குகின்றன. குடும்ப ஒளிப்படங்கள், குடும்ப உறுப்பினர்களுக்கிடையேயான தனிப்பட்ட நினைவுகளைப் ஆவணப்படுத்தி, அவற்றைச் சேகரிக்கும் ஒரு வழியாகவும் பயன்படுகிறது.  
**சாதகங்கள்:**
- குடும்ப உறுப்பினர்கள் ஒருவருக்கொருவர் நெருங்கி இருக்க உதவுகிறது.
- குடும்பத்தின் வரலாறு மற்றும் கலாச்சாரத்தை எதிர்கால சந்ததியினருக்குப் பதிவு செய்ய உதவுகிறது.
- தனிப்பட்ட நினைவுகளைப் பதிவு செய்து, அவற்றைச் சேகரிக்கும் ஒரு வழியாகவும் பயன்படுகிறது.  
**கவனிக்க வேண்டியவை:**
- ஒளிப்படங்களின் தரத்தை கவனிக்க வேண்டும்.
- ஒளிப்படங்களின் மூலம் குடும்பத்தின் வரலாற்றையும், கலாச்சாரத்தையும் சரியான முறையில் பதிவு செய்ய வேண்டும்.
- ஒளிப்படங்களைச் சேகரித்து, பாதுகாத்து, எதிர்கால சந்ததியினருக்குப் பதிவு செய்ய வேண்டும்.
# பாங்காவ் தெற்கு சட்டமன்றத் தொகுதி

**பாங்காவ் தெற்கு சட்டமன்றத் தொகுதி** (Bangaon Dakshin Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. இது பங்காவ் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இத்தொகுதியானது பட்டியல் சாதி வேட்பாளர்களுக்காக ஒதுக்கீடு செய்யப்பட்டுள்ளது.
# பாங்காவ் தெற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2021 | சுவபன் மசூம்தர் | பாரதிய ஜனதா கட்சி | } |
# சுவரூப்நகர் சட்டமன்றத் தொகுதி

**சுவரூப்நகர் சட்டமன்றத் தொகுதி** (Swarupnagar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. சுவரூப்நகர், பங்காவ் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இத்தொகுதியானது. பட்டியல் சாதி வேட்பாளர்களுக்காக ஒதுக்கீடு செய்யப்பட்டுள்ளது.
# சுவரூப்நகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| **சுவரூப்நகர்** |  |  |  |
| 1971 | சந்திரநாத் மிசுரா | rowspan =2 | இந்திய தேசிய காங்கிரசு |
| 1972 |  |  |  |
| 1977 | அனிசுர் ரகுமான் பிசுவாசு | rowspan=7 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 |  |  |  |
| 1991 | முசுதபா பின் காசிம் |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 | பீனா மோந்தல் | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# வார்ப்புரு:Cite law

<includeonly>|}}}}
| id = }
| title = } | } | }}}}} | }}}}}}}}}}|}}|,}}}} }}}} }}}}
| type = }}}}} | } | }|}}}}}}}}}}|}}|,}}}} }} }} | }} | }}
}}</includeonly><noinclude>  
</noinclude>
# தேவிப்பிரியா

**தேவிப்பிரியா** தமிழ்த் திரைப்பட நடிகையும், நாடக நடிகையும், பின்னணிக் குரல் கலைஞரும் ஆவார். இவர் ஐம்பதிற்கும் அதிகமான தொலைக்காட்சித் தொடர்களில் நடித்துள்ளார்.
# தேவிப்பிரியா

## திரைப்படங்கள்

- வாலி
- ஊரு விட்டு ஊரு வந்து
- யாமிருக்க பயமேன்
# தேவிப்பிரியா

## தொலைக்காட்சித் தொடர்கள்

- அத்திப்பூக்கள்
- மாப்பிள்ளை
- சந்திரகுமாரி
- சந்திரலேகா
- செல்லமே
- புதுப்புது அர்த்தங்கள்
# லாரா ரைட்

**லாரா ரைட்** (*Laura Wright*) ஒரு ஐக்கிய அமெரிக்க நனிசைவ அறிஞரும் மேற்கு கரோலினா பல்கலைக்கழகத்தில் ஆங்கிலப் பேராசிரியரும் ஆவார். இவர் நனிசைவ ஆராய்ச்சிப் படிப்பினை நனிசைவவியல் என்ற ஒரு புதிய கல்வித் துறையாக முன்மொழிந்தவர் ஆவார். இவர் 2015-ம் ஆண்டு பதிப்பித்த *தி வீகன் ஸ்டடீஸ் பிராஜக்ட்டு* என்ற நூல் இத்துறையின் அடிப்படை நூலாக உருமாறியது. 2021-ம் ஆண்டு நிலவரப்படி, நனிசைவ ஆய்வுகள் பற்றிய இரண்டு கட்டுரைத் தொகுப்புகளை இவர் திருத்தி வெளியிட்டுள்ளார்.
# லாரா ரைட்

## கல்வி

ரைட் 1992-ம் ஆண்டு அப்பலாச்சியன் மாநிலப் பல்கலைக்கழகத்தில் ஆங்கிலத்தில் இளங்கலைப் பட்டமும், 1995-ம் ஆண்டு கிழக்கு கரோலினா பல்கலைக்கழகத்தில் ஆங்கிலத்தில் முதுகலைப் பட்டமும், 2004-ம் ஆண்டு மாசசூசெட்ஸ் ஆம்ஹெர்ஸ்ட் பல்கலைக்கழகத்தில் பின்காலனித்துவ இலக்கியம் மற்றும் உலக இலக்கியத்தில் முனைவர் பட்டமும் பெற்றார்.
# லாரா ரைட்

## ஆதிக்கத் துறைகள்

நனிசைவ ஆய்வுகளுக்கு மேலதிகமாக, பிந்காலனித்துவ இலக்கியம் மற்றும் கோட்பாடு, தென்னாப்பிரிக்க இலக்கியம், சுற்றுச்சூழல் திறனாய்வு, விலங்கு ஆய்வுகள், மற்றும் உணவு ஆய்வுகள் ஆகியவற்றிலும் ரைட் கவனம் செலுத்தி வருகிறார்.
# லாரா ரைட்

## விருதுகளும் கௌரவங்களும்

- வட கரோலினா பல்கலைக்கழகத்தின் சிறந்த கற்பித்தலுக்கான ஆளுநர் வாரிய விருது (2018)
- தேசிய மனிதவியல் மைய பெல்லோஷிப் (2012)
# லாரா ரைட்

## படைப்புகளும் பதிப்புகளும்

- (2021) ed. *The Routledge Handbook of Vegan Studies*. London: Routledge.
- (2019) ed. *Through a Vegan Studies Lens: Textual Ethics and Lived Activism*. Reno: University of Nevada Press.
- (2015) *The Vegan Studies Project: Food, Animals, and Gender in the Age of Terror*. Athens: University of Georgia Press.
- (2014) with Jane Poyner and Elleke Boehmer, eds. *Approaches to Teaching Coetzee's *Disgrace* and Other Works*. New York: The Modern Language Association of America.
- (2013) with Elizabeth Heffelfinger. *Visual Difference: Postcolonial Studies and Intercultural Cinema*. New York: Peter Lang.
- (2010) *Wilderness into Civilized Shapes: Reading the Postcolonial Environment*. Athens: University of Georgia Press.
- (2006) *Writing Out of All the Camps: J. M. Coetzee's Narratives of Displacement*. New York: Routledge.
# அம்மோனியம் சாலிசிலேட்டு

**அம்மோனியம் சாலிசிலேட்டு** (*Ammonium salicylate*) என்பது C<sub>7</sub>H<sub>9</sub>NO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# அம்மோனியம் சாலிசிலேட்டு

## தயாரிப்பு

மந்தவாயுச்சூழலில் சாலிசிலிக் அமிலத்துடன் அம்மோனியா கரைசலைச் சேர்த்து வினைபுரியச் செய்தால் அம்மோனியம் சாலிசிலேட்டு உருவாகும்.
::NH<sub>3</sub> + C<sub>6</sub>H<sub>4</sub>(OH)COOH -> NH<sub>4</sub>C<sub>6</sub>H<sub>4</sub>(OH)COO
# அம்மோனியம் சாலிசிலேட்டு

## இயற்பியல் பண்புகள்

அம்மோனியம் சாலிசிலேட்டு நிறமற்ற படிகங்களாக உருவாகிறது. நீர் மற்றும் எத்தனாலில் நன்றாகக் கரையும். 213°செல்சியசு வெப்பநிலையில் சிதைவடைகிறது.
# அம்மோனியம் சாலிசிலேட்டு

## பயன்கள்

அம்மோனியம் சாலிசிலேட்டு சேர்மம் பொதுவாக மருந்துகள், அழகுசாதனப் பொருட்கள் மற்றும் விவசாயம் போன்ற பல தொழில்களில் பயன்படுத்தப்படுகிறது.  
தோல் நோய்கள், பல்வேறு தசை வலிகளுக்கு நிவாரணம் மற்றும் பல மருந்துகளின் ஓர் அங்கமாகப் அம்மோனியம் சாலிசிலேட்டு பயன்படுத்தப்படுகிறது. ஒளியில் வெளிப்படும்போது அம்மோனியாவை வெளியிடுவதன் மூலம் நிறமாற்றம் அடைகிறது. இரும்புச் சேர்மங்களை எளிதில் நிறமாற்றம் செய்கிறது. தண்ணீரில் சிறிது அமிலக் கரைசலை உருவாக்குகிறது.
# அம்மோனியம் ஐப்போகுளோரைட்டு

**அம்மோனியம் ஐப்போகுளோரைட்டு** (*Ammonium hypochlorite*) என்பது NH<sub>4</sub>ClO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# அம்மோனியம் ஐப்போகுளோரைட்டு

## இயற்பியல் பண்புகள்

நீர்த்த வடிவத்தில் மட்டுமே அம்மோனியம் ஐப்போகுளோரைட்டு காணப்படுகிறது. விரைவாகவும் சிதைவடைகிறது.
# அம்மோனியம் ஐப்போகுளோரைட்டு

## வேதிப் பண்புகள்

அம்மோனியாவுடன் சேர்த்து கொதிக்கவைத்தால் அம்மோனியம் ஐப்போகுளோரைட்டு சேர்மம் சிதைவடைந்து, அம்மோனியம் குளோரைடை உருவாக்குகிறது:  
3 NH<sub>4</sub>ClO + 2 NH<sub>3</sub> -> 3 NH<sub>4</sub>Cl + N<sub>2</sub> + 3 H<sub>2</sub>O
# அம்மோனியம் ஐப்போகுளோரைட்டு

## பயன்கள்

0.5–1.0% வரை நீர்த்த அம்மோனியமைப்போகுளோரைட்டு கரைசல்கள், சலவை செய்வதற்கு அல்லது வீட்டு மற்றும் விவசாய வளாகங்களை சுத்தம் செய்வதற்கு பாக்டீரியாக் கொல்லிகள் மற்றும் கிருமிநாசினிகளாகப் பயன்படுத்தப்படுகின்றன.
# பாதூரியா சட்டமன்றத் தொகுதி

**பாதூரியா சட்டமன்றத் தொகுதி** (Baduria Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. பாதூரியா, பசீர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பாதூரியா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | காசி அப்துல் கப்பர் | rowspan=2 | இந்திய தேசிய காங்கிரசு |
| 1972 |  |  |  |
| 1977 | முசுதபா பின் காசிம் | இந்தியப் பொதுவுடமைக் கட்சி (மார்க்சிஸ்ட்) |  |
| 1982 | காசி அப்துல் கப்பர் | இந்திய தேசிய காங்கிரசு |  |
| 1987 | முகம்மது செலிம் | இந்தியப் பொதுவுடமைக் கட்சி (மார்க்சிஸ்ட்) |  |
| 1991 | காசி அப்துல் கப்பர் | rowspan=3 | இந்திய தேசிய காங்கிரசு |
| 1996 |  |  |  |
| 2001 |  |  |  |
| 2006 | முகம்மது செலிம் கைன் | இந்தியப் பொதுவுடமைக் கட்சி (மார்க்சிஸ்ட்) |  |
| 2011 | காசி அப்துல் கப்பர் | rowspan=2 | இந்திய தேசிய காங்கிரசு |
| 2016 | அப்துர் ரகிம் காசி |  |  |
| 2021 | அகில இந்திய திரிணாமுல் காங்கிரசு | } |  |
# வார்ப்புரு:Ancient Egyptian royal titulary case

| header = Royal titulary
| contentstyle = -bottom: solid #decd87;
| content = ''}}
|header1= |Horus name}}
|data2= |
<table>
**'</td></tr> <tr><td>"}"&thinsp;}</td></tr> |<tr><td>}}</td></tr>}}
|<tr><td> }} </td></tr>}}
</table> }}  
|header3= |Nebty name}}
|data4= |
<table>
**'</td></tr> <tr><td>"}"&thinsp;}</td></tr> |<tr><td>}}</td></tr>}}
|<tr><td> }} </td></tr>}}
</table> }}  
|header5= |Golden Horus}}
|data6= |
<table>
**'</td></tr> <tr><td>"}"&thinsp;}</td></tr> |<tr><td>}}</td></tr>}}
|<tr><td> }} </td></tr>}}
</table> }}  
|header7= |Praenomen}}
|data8= |
<table>
**'</td></tr> <tr><td>"}"&thinsp;}</td></tr> |<tr><td>}}</td></tr>}}
|<tr><td> }} </td></tr>}}
</table> }}  
|header9= |Nomen}}
|data10= |
<table>
**'</td></tr> <tr><td>"}"&thinsp;}</td></tr> |<tr><td>}}</td></tr>}}
|<tr><td> }} </td></tr>}}
</table> }}
}}
}}<noinclude>  
</noinclude>
# அம்மோனியம் எக்சாபுரோமோமெர்க்குரேட்டு(II)

**அம்மோனியம் எக்சாபுரோமோமெர்க்குரேட்டு(II)** (*Ammonium hexabromomercurate(II)*) என்பது (NH<sub>4</sub>)<sub>4</sub>[HgBr<sub>6</sub>] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# அம்மோனியம் எக்சாபுரோமோமெர்க்குரேட்டு(II)

## தயாரிப்பு

பாதரசம்(II) புரோமைடையும் அம்மோனியம் புரோமைடையும் சேர்த்து வினைபுரியச் செய்தால் அம்மோனியம் எக்சாபுரோமோமெர்க்குரேட்டு(II) உருவாகும்.  
::HgBr<sub>2</sub> + 4NH<sub>4</sub>Br -> (NH<sub>4</sub>)<sub>4</sub>[HgBr<sub>6]</sub>
# அம்மோனியம் எக்சாபுரோமோமெர்க்குரேட்டு(II)

## இயற்பியல் பண்புகள்

அம்மோனியம் எக்சாபுரோமோமெர்க்குரேட்டு(II) சேர்மம் நாற்கோணக படிக அமைப்பில் P4/mnc என்ற இடக்குழுவில் a = 0.925560 நானோமீட்டர், c = 0.88657 நானோமீட்டர், Z = 2 என்ற அணிக்கோவை அளவுருக்களுடன் கருப்பு நிறப் படிகங்களாக உருவாகிறது.  
200 கெல்வின் வெப்பநிலையில், அம்மோனியம் எக்சாபுரோமோமெர்க்குரேட்டு(II) சேர்மம் P21/n என்ற இடக்குழுவில் ஒற்றைச் சாய்வு அமைப்பின் ஒரு கட்டத்திற்குள் நுழைகிறது. 250 கெல்வின் வெப்பநிலையில் Pnnm என்ற இடக்குழுவில் நேர்ச்சாய்சதுரப் படிக அமைப்பில் படிகங்களை உருவாக்குகிறது.
# சத்ய சந்திரசேகரேந்திர சரஸ்வதி

**ஜெகத்குரு ஸ்ரீ சத்ய சந்திரசேகரேந்திர சரஸ்வதி** (*Jagadguru Sri Satya Chandrashekarendra Saraswati Swami*) என்பவர், காஞ்சி சங்கர மடத்தின் 70-ஆவது பீடாதிபதியான விஜயேந்திர சரஸ்வதியால் சந்நியாச தீட்சை, காஷாய தீட்சை மற்றும் மந்திர தீட்சை, கமண்டலம், தண்டம் வழங்கப்பெற்று காஞ்சி சங்கர மடத்தின் 71-ஆவது பீடாதிபதியாக 30 ஏப்ரல் 2025 அட்சயதிருதியை நன்னாள் அன்று பொறுப்பேற்றார்.
# சத்ய சந்திரசேகரேந்திர சரஸ்வதி

## பிறப்பு

சத்ய சந்திரசேகரேந்திர சரஸ்வதியின் இயற்பெயர் துட்டு *சத்ய வெங்கட் சூர்ய சுப்ரமண்ய கணேச சர்மா திராவிட்* என்பதாகும். இவர் ஆந்திரப் பிரதேசம் மாநிலத்தில் உள்ள அன்னவரம் நகரத்தின் புரோகிதரான சீனிவாச சூரிய சுப்ரமணிய தன்வந்திரி - அலமேலு மங்கலதேவி இணையரின் ஒரே மகனாக 29 ஏப்ரல் 1999 அன்று பிறந்தார்.
# சத்ய சந்திரசேகரேந்திர சரஸ்வதி

## கல்வி

சத்ய சந்திரசேகேந்திர சரஸ்வதி துவாரகா திருமலையில் உள்ள வேத பாடசாலையில், வேத வித்தகரான சந்துகுல்லு ஹோசரமானே பட் சர்மாவிடம் ரிக் வேத மந்திரம் மற்றும் இந்து தர்ம சாத்திரங்களைக் கற்றார்.
# சத்ய சந்திரசேகரேந்திர சரஸ்வதி

## இளைய பீடாதிபதி பட்டம்

சங்கர மடத்தின் 70-ஆவது பீடாதிபதியான விஜயேந்திர சரஸ்வதி, 30 ஏப்ரல் 2025 (அட்சய திருதியை) அன்று சத்ய வெங்கட் சூர்ய சுப்ரமண்ய கணேச சர்மா திராவிட்டுக்குத் துறவற தீட்சை, காஷாய தீட்சை மற்றும் மந்திர தீட்சை வழங்கி, சத்ய சந்திரசேகரேந்திர சரஸ்வதி எனும் பெயர் சூட்டி காஞ்சி சங்கர மடத்தின் 71-ஆவது இளைய பீடாதிபதியாக்கினார்.
# சத்ய சந்திரசேகரேந்திர சரஸ்வதி

## இதனையும் காண்க

- காஞ்சி சங்கர மடம்
- சந்திரசேகர சரசுவதி - 68வது காஞ்சி சங்கர மட பீடாதிபதி
- செயந்திர சரசுவதி - 69வது காஞ்சி சங்கர மட பீடாதிபதி
- விசயேந்திர சரசுவதி -70வது காஞ்சி சங்கர மட பீடாதிபதி
# வார்ப்புரு:Encyclopædia Iranica/doc

## Usage

The template can be placed in different locations and, depending on what is required, the parameters can be mixed and matched:
| Variant | Parameters | Example | Notes |
| --- | --- | --- | --- |
| Print version, entire work | Basic reference format, suitable when referencing multiple entries from the same work. For inline referencing, use , e.g. |  |  |
| Online version, entire work | or | Basic reference format, suitable when referencing multiple entries from the same work. For inline referencing of works extant only in the online version , e.g. |  |
| Print version, by volume and fascicle | Basic reference format, suitable when referencing multiple entries from the same work. For inline referencing, use , e.g. |  |  |
| Print version, specific article. Fascicle is **optional**, but is covered by the template for completeness. | **Recommended reference format** for specific articles. For inline referencing, use , e.g. |  |  |
| Online version, specific article. | **Recommended reference format** for specific articles. For inline referencing, use , e.g. |  |  |
# வார்ப்புரு:Encyclopædia Iranica/doc

## Tracking categories

-
-
-
# வார்ப்புரு:The Cambridge History of Iran/doc

## Usage

| Parameters | Example |
| --- | --- |
| - | } |  
In addition, this template accepts any parameter that does, except , , and .  
<includeonly></includeonly>
# சேர் சா சூரி பள்ளிவாசல்

**சேர் சா சூரி பள்ளிவாசல்** (*Sher Shah Suri Mosque*) இந்தியாவின் பீகார் மாநிலத்தின் தலைநகரான பாட்னாவில் அமைந்துள்ளது. சேர்சாகி பள்ளிவாசல் என்ற பெயராலும் இது அழைக்கப்படுகிறது. ஆப்கானிய பாணி கட்டிடக்கலைக்கு ஓர் எடுத்துக்காட்டாக இப்பள்ளிவாசல் கருதப்படுகிறது. சேர் சா சூரி தனது ஆட்சியின் நினைவாக சேர் சா சூரி பள்ளிவாசலை 1540-1545 ஆம் ஆண்டு காலத்தில் கட்டினார். இது தவல்புராவுக்கு அருகிலுள்ள புராப் தர்வாசாவின் தென்மேற்கு மூலையில் அமைந்துள்ளது.
# சேர் சா சூரி பள்ளிவாசல்

## வரலாறு

சேர் சா சூரி பள்ளிவாசலின் கட்டுமானப் பணிகள் 1540 ஆம் ஆண்டு சேர் சா சூரியின் ஆட்சிக் காலத்தில் தொடங்கி 1545 ஆம் ஆண்டில் நிறைவடைந்தன.
# சேர் சா சூரி பள்ளிவாசல்

## கட்டடக்கலை

ஆப்கானிய கட்டிடக்கலை பாணியில் கட்டப்பட்ட சேர் சா சூரி பள்ளிவாசல் இந்தியாவில் உள்ள பல வரலாற்று சிறப்புமிக்க பள்ளிவாசல்களில் ஒன்றாகும். மேலும் இது பாட்னாவின் ஒரு அடையாளமுமாகும். பள்ளிவாசலின் வளாகத்திற்குள் ஒரு கல்லறை உள்ளது. இக்கல்லறை ஓர் எண்கோண கல் பலகையால் மூடப்பட்டுள்ளது. ஆனால் சேர் சா சூரி பள்ளிவாசலின் ஈர்ப்பு அதன் மைய குவிமாடம் ஆகும். இது கூரையின் நடுவில் அமைந்து நான்கு சிறிய குவிமாடங்களால் சூழப்பட்டுள்ளது. இந்த வடிவமைப்பின் தனித்துவமான பகுதி என்னவென்றால், எந்த கோணத்தில் இருந்து பார்த்தாலும் மூன்று குவிமாடங்கள் மட்டுமே இருப்பதாகத் தெரியும் என்பதாகும்.
# சவகர் பாலம்

**சவகர் பாலம்** (*Jawahar Setu*) இந்திய மாநிலமான பீகார் மாநிலத்தில் தேக்ரி-ஆன்-சோன் மற்றும் சோன் நகர் இடையே, சோன் ஆற்றின் குறுக்கே அமைந்துள்ளது. இந்தியாவின் முதல் பிரதமர் சவகர்லால் நேருவின் பெயர் இப்பாலத்திற்கு பெயரிடப்பட்டது. 1963 ஆம் ஆண்டு முதன்மை பொறியாளர் சாந்தாராம் எசு. காசியப் அவர்களால் வடிவமைக்கப்பட்டு கட்டி முடிக்கப்பட்டது.  
3,061 மீட்டர் (10,043 அடி) சாலைப் பாலத்தில் பெரும் தலைநெடுஞ்சாலை/தேசிய நெடுஞ்சாலை எண் 2 செல்கிறது. 1963-65 ஆம் ஆண்டில் காமன் இந்தியா நிறுவனம் இப்பாலத்தைக் கட்டியது.  
சவகர் பாலத்திற்கு இணையாக உள்ள நேரு பாலம் 1900 ஆம் ஆண்டு கட்டப்பட்டது.
# ஹண்டிங்டன் விலங்கு வன்கொடுமையை நிறுத்து

**ஹண்டிங்டன் விலங்கு வன்கொடுமையை நிறுத்து** (*Stop Huntingdon Animal Cruelty*, SHAC) என்பது ஐரோப்பாவின் மிகப்பெரிய ஒப்பந்த விலங்குப் பரிசோதனை ஆய்வகமான ஹண்டிங்டன் உயிர் அறிவியல் நிறுவனத்தை மூடுவதற்கான ஒரு பன்னாட்டு விலங்குரிமை பிரச்சார அமைப்பாகும். எலிகள் முதல் முதனிகள் வரையிலாக பல்வேறு விலங்கினங்களின் மீதும் ஒவ்வொரு ஆண்டும் சுமார் 75,000 விலங்குகளில் மருத்துவ மற்றும் பலதரப்பட்ட பொருட்களை HLS ஆய்வகம் பரிசோதித்தது. இது 1989 முதல் விலங்குரிமை ஆர்வலர்கள், நிருபர்கள் உள்ளிட்டோரது செயற்பாடுகளால் பெரிய அளவில் கசியவிடப்பட்டும் இரகசிய விசாரணைகளுக்கு உட்படுத்தப்பட்டும் வந்திருந்தது.  
1997-ம் ஆண்டு HLS ஆய்வக ஊழியர்கள் தங்கள் பராமரிப்பில் இருந்த பீகல் வகை நாய்களை உலுக்குவதையும், குத்துவதையும், அவற்றிடம் கத்துவதையும் பீட்டா அமைப்பினர் அவ்வாய்வகத்திற்குள்ளே ரகசியமாக படமெடுத்து வெளியிட்டதாகக் கூறப்படுகிறது. இதனைத் தொடர்ந்து மூன்று பிரித்தானிய விலங்குரிமை ஆர்வலர்களான கிரெக் அவேரி, ஹீதர் ஜேம்ஸ், மற்றும் நடாஷா டெல்மேக்னே ஆகியோரால் ஸ்டாப் ஹண்டிங்டன் அனிமல் க்ரூயல்டி அமைப்பு தொடங்கப்பட்டது. இந்தக் காணொளிகள் ஐக்கிய இராச்சியத்தில் சேனல் 4 என்ற தொலைக்காட்சி நிறுவனத்தால் ஒளிபரப்பப்பட, அக்காட்சிகளில் இருந்த HLS ஆய்வக ஊழியர்கள் பணிநீக்கம் செய்யப்பட்டு அவர்கள் மீது வழக்கு தொடரப்பட்டது. மேலும் விலங்குப் பரிசோதனைகளைச் செய்வதற்கான HLS ஆய்வகத்தின் உரிமம் ஆறு மாதங்களுக்கு ரத்து செய்யப்பட்டது. HLS ஆய்வகம் சட்ட நடவடிக்கை எடுப்பதாக பீட்டா நிறுவனத்தை அச்சுறுத்தியதைத் தொடர்ந்து பீட்டா தனது போராட்டங்களை நிறுத்தியது. இதனைத் தொடர்ந்து ஸ்டாப் ஹண்டிங்டன் அனிமல் க்ரூயல்டி அமைப்பு ஒரு தலைமையற்ற அமைப்பாக உருவெடுத்தது.
# ஹண்டிங்டன் விலங்கு வன்கொடுமையை நிறுத்து

## இவற்றையும் காண்க

- விலங்குரிமை
- விலங்கு விடுதலை முன்னணி
# கப்ரா சட்டமன்றத் தொகுதி

**கப்ரா சட்டமன்றத் தொகுதி** (Habra Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. கப்ரா, பாராசாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கப்ரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | தருண் காந்தி கோசு | இந்திய தேசிய காங்கிரசு |  |
| 1977 | நிரோட் ராய் சௌத்ரி | rowspan=5 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 | கமல் சென் குப்தா (போசு) |  |  |
| 1991 |  |  |  |
| 1996 | பரேன் பாசு |  |  |
| 2001 | தபதி தத்தா | அகில இந்திய திரிணாமுல் காங்கிரசு |  |
| 2006 | பிரணாப் குமார் பட்டாச்சார்யா | இந்தியப் பொதுவுடமைக் கட்சி (மார்க்சிஸ்ட்) |  |
| 2011 | சோதி பிரியா மாலிக் | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# கான்கெர் அணை

**கான்கெர் அணை** (*Kanher Dam*) என்பது இந்தியாவின் மகாராட்டிர மாநிலத்தில் சாத்தாரா அருகே வென்னா ஆற்றின் மீது அமைந்துள்ள ஒரு மண் நிரப்பு, ஈர்ப்பு அணை ஆகும்.
# கான்கெர் அணை

## விவரக்குறிப்புகள்

மிகக் குறைந்த அடித்தளத்திற்கு மேலே அணையின் உயரம் ஆகும். அணையின் நீளம் ஆகும். அணையின் உள்ளடக்கம் ஆகும். இந்த அணையின் மொத்த நீர் சேமிப்புத் திறன் ஆகும்.
# கான்கெர் அணை

## நோக்கம்

- நீர்ப்பாசனம்
- நீர் மின்சாரம்
# துளசி தந்தி

**துளசி தந்தி** (*Tulsi Tanti*) (2 பிப்ரவரி 1958-1 அக்டோபர் 2022) சுஸ்லானின் நிறுவனர், தலைவர் மற்றும் நிர்வாக இயக்குநராக அறியப்பட்ட ஒரு இந்தியத் தொழிலதிபர் ஆவார். "இந்தியாவின் காற்றாலையின் மனிதர்" என்று அழைக்கப்பட்ட இவர், இந்திய காற்றாலை உற்பத்தியாளர்கள் சங்கத்தின் தலைவராகவும், மே 2006 முதல் பெல்ஜியத்தைத் தளமாகக் கொண்ட காற்றாலையின் கியர்பாக்ஸ் உற்பத்தியாளரான ZF விண்ட் பவர் ஆன்ட்வெர்பென் தலைவராக இருந்தார்.  
2006 ஆம் ஆண்டில் உலகின் இரண்டு பணக்கார எரிசக்தி தொழில்முனைவோரில் ஒருவராக இவர் அங்கீகரிக்கப்பட்டார், மேலும் சுஸ்லான் சந்தை மூலதனத்தின் அடிப்படையில் உலகின் மிகப்பெரிய காற்றாலை மின் நிறுவனமாக இருந்தது. இந்தியாவின் *குளோபல் வெல்த் கிளப்* பட்டியலில் எட்டாவது இடத்தில் இருந்த இவர், 2008 ஆம் ஆண்டின் ஃ*போர்ப்ஸ் பில்லியனர் ப்ளோஅப்களின்* பட்டியலிலும் இடம் பெற்றார். 2009 ஆம் ஆண்டில், தொழில்முனைவோர் பார்வை பிரிவில் ஐக்கிய நாடுகள் சூழல் திட்டத்தால் *சாம்பியன்ஸ் ஆஃப் தி எர்த்* விருது இவருக்கு வழங்கப்பட்டது.  
தொழில்முறைரீதியாக ஒரு பொறியியலாளரான தந்தி, பிர்லா விஸ்வகர்ம மகாவித்யாலயாவில் பொறியியலில் பட்டப்படிப்பை முடித்தார், தந்தி முதலில் ஒரு சிறிய ஜவுளி நிறுவனத்தின் உரிமையாளராகவும் மேலாளராகவும் இருந்தார், ஒழுங்கற்ற மின்சார விநியோகத்தால் பாதிக்கப்பட்டார். இச்சிக்கலைத் தீர்க்க இரண்டு காற்றாலை விசையாழிகளை வாங்கினார். இந்த முயற்சியே இறுதியில் இந்தியாவில் காற்றாலை சக்தியின் உருவாக்கத்திற்கான ஒரு முதல் முயற்சியாக அமைந்தது.  
தந்தி தனது 64 வயதில், அக்டோபர் 1,2022 அன்று மாரடைப்பால் இறந்தார். இவரது மறைவுக்குப் பிறகு வினோத் ஆர் தந்தி தலைவராகவும், கிரிஷ் தந்தி சுஸ்லான் நிறுவனத்தின் துணைத் தலைவராகவும் உள்ளனர்.
# அசோக்நகர் சட்டமன்றத் தொகுதி

**அசோக்நகர் சட்டமன்றத் தொகுதி** (Ashoknagar Assembly constituency ) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. அசோக்நகர், பாராசாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# அசோக்நகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | திமான் ராய் | Rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | நாராயண் கோசுவாமி | } |  |
# ஆம்தாங்கா சட்டமன்றத் தொகுதி

**ஆம்தாங்கா சட்டமன்றத் தொகுதி** (Amdanga Assembly constituency ) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. ஆம்தாங்கா, பாரக்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# ஆம்தாங்கா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | ஆசிம் அப்துல் அலீம் | rowspan=7 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 |  |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 | அப்துசு சத்தார் |  |  |
| 2011 | ரஃபிகுர் ரகுமான் | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# பிச்பூர் சட்டமன்றத் தொகுதி

**பிச்பூர் சட்டமன்றத் தொகுதி** (Bijpur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. பிச்பூர், பாரக்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பிச்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | செகதீசு சந்திர தாசு | rowspan=2 | இந்திய தேசிய காங்கிரசு |
| 1972 |  |  |  |
| 1977 | rowspan=7 | இந்தியப் பொதுவுடமைக் கட்சி (மார்க்சிஸ்ட்) |  |
| 1982 |  |  |  |
| 1987 |  |  |  |
| 1991 |  |  |  |
| 1996 | கமல் சென்குப்தா போசு |  |  |
| 2001 | செகதீசு சந்திர தாசு |  |  |
| 2006 | நிர்சரிணி சக்ரவர்த்தி |  |  |
| 2011 | சுப்ரான்சூ ராய் | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | சுபோத் அதிகாரி | } |  |
# பிள்ளை ஒளிப்படவியல்

**பிள்ளை ஒளிப்படவியல்** அல்லது **குழந்தை ஒளிப்படவியல்** *(Child Photography)* என்பது, ஆண், பெண் ஆகிய இரு பாலருக்கும் பொதுவான பிள்ளைகளைப் ஒளிப்படம் எடுக்கும் ஒரு சிறப்புப் பிரிவாகும், இதில் குழந்தைப் பருவத்தின் ஒருமை, வளர்ச்சி மற்றும் தனித்துவமான தருணங்களை பதிவுசெய்வது அடங்கும். குழந்தை ஒளிப்படவியலின் நோக்கம், குழந்தை பருவத்தின் அழகையும், மகிழ்ச்சியையும், இயற்கையான உணர்ச்சிகளையும் ஒளிப்படம் மூலம் அதை ஒரு தனித்துவமான கலைப்படைப்பாக மாற்றுவதாகும்.  
பிள்ளைகள் தங்கள் சூழ்நிலைகளுக்கு ஏற்ப இயற்கையாகப் பிரதிபலிக்கும் போது எடுக்கப்படும் ஒளிப்படங்கள், குழந்தை ஒளிப்படவியலின் ஒரு முக்கிய அங்கமாகும். பிறந்தநாள் கொண்டாட்டங்கள், குடும்பக் கொண்டாட்டங்கள், பள்ளிக்கூட நிகழ்வுகள் போன்ற முக்கிய தருணங்களை பதிவு செய்வது, பிள்ளை ஒளிப்படவியலின் ஒரு பகுதியாகும். பெற்றோர், சகோதரர், சகோதரி மற்றும் பிற குடும்ப உறுப்பினர்களுடனான பிள்ளைகளுக்கிடையேயான பாசப்பிணைப்பை படம் பிடித்துக் காட்டுவது, குழந்தை ஒளிப்படவியலின் சிறப்புகளாகும். மேலும் இது ஒரு அழகான படத்தைப் படம் பிடிப்பது மட்டுமல்ல - இது ஒரு நீடித்த உணர்ச்சி ரீதியான தொடர்பை உருவாக்குவது, உங்கள் குழந்தையின் அடையாளத்தை வடிவமைக்க உதவுவது மற்றும் அவர்கள் யார், அவர்கள் எங்கிருந்து வருகிறார்கள் என்பதற்கான காட்சி கதையை அவர்களுக்கு வழங்குவது பற்றியதாகும்.
# பிள்ளை ஒளிப்படவியல்

## கலை மற்றும் நுட்பம்

பிள்ளை ஒளிப்படவியலில், நல்ல ஒளி அமைப்பு, வண்ணச் சமநிலை மற்றும் ஒளிப்படவியலின் நுட்பங்கள் பயன்படுத்தப்படுகின்றன, அவை ஒளிப்படங்களுக்கு அழகையலையும் தனித்துவத்தையும் சேர்க்கின்றன. பிள்ளைகளின் முகம், கண்கள், உடல் மொழி போன்றவற்றை கவனத்தில் கொண்டு ஒளிப்படம் எடுப்பதன் மூலம், ஒரு குழந்தையின் உணர்வுகளை வெளிப்படுத்துவது , குழந்தை ஒளிப்படவியலின் முக்கிய நோக்கம் ஆகும். மேலும் பிள்ளை ஒளிப்படவியல் மூலம், ஒரு பிள்ளையின் வளர்ச்சியின் தொடக்கம் முதல் கடைசி வரை பதிவு செய்து, எதிர்காலத்தில் அதை ஒரு நினைவுக் கலைக்கூடமாக பயன்படுத்தலாம்.
# மல்லீக்கோழி

**மல்லீக்கோழி** (*Malleefowl*) என்பது தரையில் வழும் ஒரு ஆத்திரேலியப் பறவையாகும். இது வீட்டுக் கோழியின் அளவு இருக்கும் (அதனுடன் இது தொலைதூர உறவுடையது). ஆண் பறவைகளால் தரையில் குழிபறித்து கட்டப்படும் பெரிய கூட்டில் முட்டைகள் இடப்பட்டு அக்கூடு மண்ணால் நிரப்பப்பட்டு, அதில் குஞ்சுகள் பொரித்து வெளிவந்து பெற்றோரின் கவனிப்பு இல்லாமல் வளர்வதற்காக இதன் குஞ்சுகள் அறியப்படுகின்றன. அழிந்துபோன இராட்சத மல்லிக்கோழி இதன் நெருங்கிய உறவினராக இருந்தபோதிலும், இது *லீபோவா* பேரினத்தில் எஞ்சியுள்ள ஒரே பறவை ஆகும்.
# மல்லீக்கோழி

## நடத்தை

மல்லிக்கோழிகள் கூச்ச சுபாவமுள்ள, எச்சரிக்கைமிகுந்த, தனிமை விரும்பி பறவைகளாகும். பொதுவாக இவை ஆபத்திலிருந்து தப்பிக்கவோ அல்லது மரத்தின் மேலே ஏறுவதற்கு மட்டுமே பறக்கின்றன. மிகவும் சுறுசுறுப்பான பறவையாக இருந்தாலும், தொந்தரவு ஏற்பட்டால் அசைவற்று போகும். இவற்றின் சிக்கலான வடிவ இறகுகளானது உருமறைப்பாகி பிறறின் கண்களுக்குத் தெரியாமல் தப்பிவிடுகின்றன. இவை சத்தமின்றியும் விரைவாகவும் மரத்தினடியில் மறைந்துவிடும் (ஆச்சரியப்பட்டாலோ அல்லது துரத்தப்பட்டாலோ மட்டுமே பறந்து செல்லும்). வேட்டையாடிகளிடமிருந்து தப்பிக்க இவை பல தந்திரங்களைப் பயன்படுத்தும்.
# மல்லீக்கோழி

## பரவலும் வாழ்விடமும்

இது தெற்கு ஆஸ்திரேலியாவின் ஒப்பீட்டளவில் வளமான பகுதிகளின் எல்லைகளில் உள்ள அரை வறண்ட புதர்ப் பகுதிகளில் வாழ்கின்றன. அங்கு இப்போது இவை மூன்று தனித்தனிப் பகுதிகளாக பிரிந்துள்ளன. அவை சிம்ப்சன் பாலைவனத்தின் எல்லைப் பகுதி, ஸ்பென்சர் வளைகுடாவின் மேற்கே உள்ள முர்ரே - முர்ரம்பிட்ஜி படுகை, மேற்கு ஆத்திரேலியாவின் வளமான தென்மேற்கு மூலையின் அரை வறண்ட எல்லைப் பகுதி ஆகியவை ஆகும்.
# மல்லீக்கோழி

## பரவலும் வாழ்விடமும்

### முக்கியமான பறவைப் பகுதிகள்

தெற்கு ஆஸ்திரேலியாவின் பிரதான நிலப்பகுதி முழுவதும் உள்ள பல முக்கியமான பறவைப் பகுதிகள் பன்னாட்டு பறவை வாழ்க்கையால் மல்லிக்கோழிப் பாதுகாப்பிற்கு முக்கியத்துவம் வாய்ந்தவை என்று அடையாளம் காணப்பட்டுள்ளன: